
Iepirkuma komisijas atbildes uz ieinteresēto piegādātāju uzdotajiem jautājumiem
(apstiprinātas iepirkuma komisijas 2026.gada 27.jūlija sēdē)

1.jautājums:
BIM prasību 10. pielikumā “Vienotās datu vides lietošanas noteikumi” nav norādīta Vienotās datu vides interneta adrese un izmantotā platforma. Lūdzam sniegt skaidrojumu par šādiem jautājumiem:
· Kādu Vienotās datu vides (VDV) platformu nodrošinās Pasūtītājs?
· Vai platforma nodrošina IFC un BCF datņu apriti, modeļu koordināciju un sadarbību BIM vidē?
· Vai Izpildītājam VDV izmantošana tiks nodrošināta bez papildu maksas un bez nepieciešamības iegādāties papildu licences?
Atbilde:
Pasūtītājs nodrošinās Dalux Vienotās datu vides platformu projektēšanas un būvniecības laikā (kā tas ir attiecīgi jau norādīts Tehniskās specifikācijas 2.5.4. un 10.1.12.punktos). Platforma nodrošina visu projekta failu, tai skaitā, arī IFC failu apriti. Platformā ir iespēja strādāt ar BCF failiem. 
Vienotā datu vide tiek nodrošināta visiem projekta dalībniekiem, bez lietotāju skaita ierobežojuma, bez papildus maksas. 
Vairāk par vienoto datu vides funkcionalitāti esat aicināti iepazīties Dalux mājaslapā https://academy.dalux.com/courses.

2.jautājums:
Lūdzam precizēt Nolikuma 3.9. punkta noslēdzošo prasību:
“Viena un tā pati fiziskā persona nevar tikt nominēta vienai, vairākām vai visām Nolikuma 3.9.punkta 1.-12.apakšpunktā noteiktajām speciālistu pozīcijām.”
Vai pareizi saprotam, ka Pasūtītāja prasība ir, ka viena fiziskā persona var tikt nominēta tikai vienai no Nolikuma 3.9. punkta 1.–12. apakšpunktā minētajām speciālistu pozīcijām un nevar vienlaikus ieņemt vairākas speciālistu pozīcijas?
Atbilde:
Informējam, ka tuvākajās darba dienās tiks veikti grozījumi iepirkuma dokumentācijā, t.sk., nolikuma 3.9.punkta redakcijā. Aicinām sekot līdzi Elektronisko iepirkumu sistēmā pieejamai informācijai.







